b"\n_START_ARTICLE_\nOldham Athletic Association Football Club\n_START_SECTION_\nHist\xc3\xb2ria\n_START_PARAGRAPH_\nEl club va ser fundat amb el nom Pine Villa FC l'any 1895. Aquest club disput\xc3\xa0 les lligues de Manchester i Lancashire. Quan el rival ciutad\xc3\xa0 Oldham County FC desaparegu\xc3\xa9 l'any 1899, el Pine Villa FC es trasllad\xc3\xa0 al seu estadi, l'Oldham Athletic Ground (avui anomenat Boundary Park) i canvi\xc3\xa0 el seu nom per Oldham Athletic. Ingress\xc3\xa0 a la Football League la temporada 1907-08, on jug\xc3\xa0 tres temporades a Segona i ascendint a Primera. La seva millor temporada fou la 1914-15, on foren segons a la lliga. El 1923 va perdre la categoria, no tornant a Primera fins 68 anys despr\xc3\xa9s, el 1991, despr\xc3\xa9s de proclamar-se campi\xc3\xb3 de segona. Fou membre fundador de la Premier League, on hi jug\xc3\xa0 dues temporades fins al 1993-94, temporada en qu\xc3\xa8 torn\xc3\xa0 a Segona. Des d'aleshores el club ha jugat entre la segona i tercera divisi\xc3\xb3._NEWLINE_Pel que fa al campionats de copa, el club ha arribat tres cops a la semifinal de la FA Cup (1912-13, 1989-90 i 1993-94), i finalista de la Football League Cup (1990) i de la Copa Anglo-escocesa (1978-79)."